স্ট্যানলি ডি সিলভা
দেব লোকেশ স্ট্যানলি ডি সিলভা (সিংহলি: ස්ටැන්ලි ද සිල්වා; জন্ম: ১৭ নভেম্বর, ১৯৫৬ - মৃত্যু: ১২ এপ্রিল, ১৯৮০) আম্বালাঙ্গোদা এলাকায় জন্মগ্রহণকারী শ্রীলঙ্কান আন্তর্জাতিক ক্রিকেটার ছিলেন। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন স্ট্যানলি ডি সিলভা।